Alleged bikie's 'charity work' reason to set him free | Morning Bulletin
13th Nov 2013 10:35 PM | Updated: 14th Nov 2013 10:30 AM
bernadette callaghan bikie laws editors picks jarrod bleijie justice rebels motorcycle gang HeatLink inline press tool for large-diameter PEX | 2014-07-31 | Plumbing and Mechanical
KEYWORDS fittings / HeatLink / PEX tubing / power tools / tools Tragiese nuus oor Tina Turner se seun
JY LEES NOU Tragiese nuus oor Tina Turner se seun
Tina Turner. Foto: Gallo Images/Getty Images.
Tina Turner se oudste seun, Craig Turner (59), het homself na bewering Dinsdag in sy huis in Kalifornië geskiet.
Craig was Tina en haar kêrel Raymond Hill se seun. Sy was 18 toe hy gebore is. Raymond was destyds die saksofoonspeler vir die Kings of Rythm-groep saam met Ike Turner, die man met wie Tina in 1962 getrou het.
Craig het tot en met sy dood as ’n eiendomsagent in die San Fernando Valley-gebied gewerk. Hy het hierdie foto op Facebook gedeel waar hy en sy bekende ma met die kletskoningin, Oprah, in vrolike luim verkeer.
Die foto is na bewering geneem tydens Tina (toe 73) se troue met Erwin Bach (toe 57) in 2013 in Zürich, Switserland. Hulle was toe reeds 27 jaar lank ’n paartjie. Craig is links op die foto en Erwin regs.
Foto: Facebook (Craig Turner)
'n Emosionele kind
Ike het Craig aangeneem en Tina het op haar beurt Ike se kinders, Ike Jr. (toe 2) en Michael (toe 1), aangeneem. Hul kinderjare was allesbehalwe maanskyn en rose vir Craig, sy halbroer, Ronnie, en Ike se twee kinders nie.
Ronnie is in Oktober 1960 gebore en was Ike en Tina se enigste seun saam. Maar Ike en Tina se huwelik was deurgaans stormagtig tot dit in 1978 ontbind is. Hy het haar gereeld mishandel, iets wat Tina glo byna daarna gedryf het om haar eie lewe te neem.
Dit was Craig wat haar gesteun het wanneer Ike nie sy vuiste tuis kon hou nie. Tina het hom in 2005 in ’n onderhoud met Oprah as ’n “baie emosionele kind” beskryf.
Tina en Craig. Foto: Facebook (Craig Turner)
Tina, wat enkele ure voor haar seun se dood die Giorgio Armani Privé Haute Couture-modeskou in Parys bygewoon het, het tot dusver nog nie kommentaar op sy heengaan gelewer nie.
Terwyl bitter min oor Craig bekend is, haal sy halfbroer gereeld die nuus – en die meeste van die tyd om al die verkeerde redes.
Pa se voetspoor gevolg
Tina, wie se geboortenaam Anna Mae Bullock is, se tweede seun, Ronnie, is in 2007 getroud met die sangeres Afida Turner (gebore in Frankryk as Haffida Messaï en met die verhooghaam Lesley Mess).
Demensie is na bewering gediagnoseer by Ronnie, ’n gewese baskitaarspeler, en volgens sy vrou kon hy in 2016 nie meer loop nie. Hulle het Tina genader om hulle geldelike by te staan, maar dié het raad gegee, pleks van geld. Sy het Afida aangeraai om volmag te kry en Ronnie in ’n ordentlik versorgingsoord te plaas.
Afida het nie daarvan gehou nie en het glo haar lot by ’n vriendin bekla: “Tina gee niks om vir haar seun of sy gesondheid nie. Ek hoop Tina besef dis haar seun en dat sy ons kan help.”
Ronnie het ongelukkig in sy bekende – en terselfdertyd berugte – pa se voetspoor gevolg. Hy het ’n lang geskiedenis van dwelmverwante inhegtenisnemings. In Februarie 2016 is hy 16 maande tronkstraf opgelê nadat hy met kokaïen betrap is.
In 2000 het hy na bewering sy houvrou en hul twee kinders uit die huis geskop omdat hulle wou hê hy moes sy dwelmgebruik staak. Die vrou en sy kinders moes snags in hul motor slaap terwyl Ronnie in die woonstel bly woon het wat sy ma vir hom betaal het.
Huldeblyke op Twitter
#TinaTurner send you strength and courage to get through this difficult time.
My heart is with you & your family.#RIPCraigTurner#KeepTalkingMH #SuicidePrevention #YouAreNotAlone #YouAreLoved
— MaryNJ720 (@MaryS19994064) July 4, 2018
#RIPCraigTurner Gone To Soon, so sorry for the loss of your first born son Tina ! pic.twitter.com/GP9GjFN66T
— Sir Eric Weaver (@SirEric_Weaver) July 4, 2018
@LoveTinaTurner I'm so sorry for the loss of your son Craig Raymond Turner you and your family are in my prayers and thoughts as you and your family go through this hard time I'm so sorry #RIPCraigTurner ?? pic.twitter.com/71O8cTeelD
— Andrea Palermo (@msannebell28) July 3, 2018
I’m so sorry for this terrible tragedy for #TinaTurner and her family. Rest in Peace, Craig Turner: #RIPCraigTurner https://t.co/CstgPlpjwF
— Cathryn Hrudicka (@CathrynHrudicka) July 4, 2018
My condolences. #RIPCraigTurner
Tina Turner’s Eldest Son Dies in Apparent Suicide https://t.co/nu3s0iIGnC via @variety
— David Perry (@DavidPerry88) July 3, 2018
#RIPCraigTurner sending prayers to #TinaTurner and all their loved ones
— GirlieTowne (@Audra_NJ) July 3, 2018
Gevaartekens van selfmoordgedagtes
Spreek ’n dokter as jy langer as twee weke enige van hierdie simptome ervaar:
• voortdurende hartseer, angstigheid en ’n gevoel van leegheid;
• ’n gesukkel om te konsentreer, details te onthou of besluite te neem;
• moegheid en minder energie;
• skuldgevoelens, ’n gevoel van waardeloosheid, hulpeloosheid en/of pessimisme;
• slapeloosheid, om soggens vroeg wakker te skrik of uitermate lank te slaap;
• geïrriteerdheid of rusteloosheid;
• ’n verlies aan belangstelling in aktiwiteite of stokperdjies wat vroeër genotvol was; of
• ’n verlies aan aptyt of oormatige eetlus.
Bel Sadag se hulplyn sewe dae per week tussen agtuur soggens en agtuur saans by 011-234-4837.
Help 'n depressielyer só die donker tye oorleef
Kenners* het dié raad vir die geliefdes van ’n depressielyer:
• Moedig hulle aan om hulp te kry voor hul simptome vererger.
• Bied hulp aan met hul werklas terwyl hulle behandeling vir depressie ontvang.
• Te veel empatie kan ’n depressielyer se gedrag versterk. Handhaaf ’n goeie balans.
• Help sover moontlik keer dat lyers hulle aan drank vergryp. Drank kan hul depressie vererger. Wees veral versigtig as hulle medikasie gebruik.
• Kom voor ’n geselligheid ooreen hoe lank julle sal bly en hou daarby. Dit kan angstigheid verminder.
• Omdat lyers geneig is om hulle te onttrek, betrek hulle by aktiwiteite.
• Probeer by ’n roetine hou en sien toe dat lyers nie te veel of te min slaap nie.
• Laat staan eers die familierusies, sluimerende vetes en ongelukkige verhoudings, veral wanneer iemand met behandeling begin. Deernis en vergifnis help met genesing.
• “Nee” is nie ’n vloekwoord nie. Lyers gebruik dit moontlik omdat hulle nie die energie het om aan jou versoek te voldoen nie.
* Bronne: Dr. Hannes Swart, bedryfsielkundige van Bellville; dr. Rosa Bredenkamp, Kaapse sielkundige; Cassey Chambers, bedryfsdirekteur van Sadag; dr. Ajesh Janki, psigiater by die Akeso-psigiatriese kliniek in Umhlanga
Bronne: radaronline.com, intouchweekly.com, msn.com, variety.com, eonline.com
Meer oor: tina turner| selfdood| depressie
Pretoria-kinders in huis toe pa hul ma glo skiet
HG-joernalis uit depressie-put: So't ek hulp gekry
Tina Turner se seun: Sy het haar van ons afgesny
Swierige onthaal vir Tina
Tina Turner haak af